Správa zo zahraničnej pracovnej cesty

# Účastníci ZPC

**Meno a priezvisko:** **Mgr. Kristián Slíž**

**Názov pracoviska:** SADA, Hanulova 5/C, 841 01 Bratislava

**Pracovné zaradenie:** Odborný pracovník pre konanie vo veci dopingu

**Znalosť jazykov:** anglicky, nemecky

# Zahraničná pracovná cesta

**Štát:** Rumunsko

**Mesto:** Bukurešť

**Dátum:**  11.-12.9.2023

**Prijímajúca organizácia:** CEADO, NADO Rumunsko

**Účel cesty:** Účasť na pracovnom stretnutí

**Spôsob financovania:** ZPC bola financovaná z rozpočtu Antidopingovej agentúry SR.

# Rámcový program pobytu

**Dátum/čas:** 11.-12.9.2023

**Navštívená organizácia:** Pracovné stretnutie CEADO v Palace of the Parliament “Avram Iancu” Hall

# Stručný priebeh rokovaní

Pracovné stretnutie/školenie CEADO bolo zamerané na problematiku správy výsledkov z pohľadu antidopingovej agentúry (ďalej len “NADO”) a komisie pre konanie vo veci dopingu (ďalej len “hearing panel”). Lektormi boli Gerhard Propst (predseda Hearing Panel Rakúsko) a Dario Campara (NADO Rakúsko). V pondelok, t. j. 11.9. bolo uskutočnených 5 prednášok, ktoré sa venovali celému procesu správy výsledkov, od notifikácie športovca o možnom porušení antidopingového pravidla až po vydanie rozhodnutia hearing panelu. V utorok, t. j. 12.9. boli uskutočnené 3 prednášky, ktoré sa venovali špecifikám uzavretia dohody so športovcom (tzv. Case Resolution Agreement alebo Results Management Agreement), odvolaniam a udeľovaniu čiernych bodov za pochybenia v hlásení pobytu športovcov. Po každej prednáške nasledovala sekcia otázky a odpovede, ktorá trvala 15 až 30 minút.

# Odporúčané závery

Pokračovať v rozvoji spolupráce medzi NADO a jednotlivými národnými hearing panelmi, t. j. Komisiou pre konanie vo veci dopingu na prvom stupni a Komisiou pre konanie vo veci doping na druhom stupni.

# Prehľad prinesenej dokumentácie a miesto jej uloženia

-

# Osobitne vyhodnotený očakávaný prínos ZPC

SADA vníma možnosť zúčastniť sa pracovného stretnutia CEADO ako prínos pre zefektívnenie procesu správy výsledkov a rozvoj spolupráce ako na národnej úrovni (na stretnutí bol prítomný predseda Komisie pre konanie vo veci dopingu JUDr. Peter Reisz), tak i na medzinárodnej úrovni, v rámci CEADO. Osobitný prínos môžu priniesť kontakty na expertov v oblasti správy výsledkov z iných krajín, ktorí majú skúsenosti s riešením špecifických prípadov porušení antidopingových pravidiel.

# Spôsob zverejnenia výsledkov ZPC, prenos získaných informácií

Správa je zverejnená na webovej stránke [www.antidoping.sk](http://www.antidoping.sk).

Súhlasím so zverejnením správy na internete.

**Správu vypracoval:** Mgr. Kristián Slíž

**Správu schválil:** PaedDr. Žaneta Csáderová, PhD.